Trápi ma dlhotrvajúci kašeľ
Dobrý večer
Chcela by som sa s vami poradiť mám dlhotrvajúci kašeľ aj s hlienom už to bude pomaly 3mesiace a aj sople mám zelene brala som aj antibiotika už 3 som mala a nepomohlo mi nič ani sirupy proti kašlu takže neviem ešte sa chystam na alergologiu či nebudem na niečo alergická.
Dobrý deň.
ďakujeme za Vašu otázku.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach ako sú napríklad alergie, astma, refluxná choroba pažeráka, ochorenia srdca a iné. Vyskytuje sa tiež aj u fajčiarov, ale môžu ho spôsobiť aj baktérie alebo vírusy. Pokiaľ kašeľ trvá dlhšie ako 3 týždne, a bakteriálne ochorenie je vylúčené, je potrebné dodržať usmernenia lekára, medzi ktoré patrí aj odporúčanie na odborné (alergologické) vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová